**Annexes:**

**DESENVOLUPAMENT DE LA NORMATIVA DEL MÀSTER**

1. EXTRAORDINÀRIA (Transitòria pel procés de posada en marxa del màster)

El Màster en Optometria i Ciències de la Visió es va informar favorablement a la reunió de la Comissió de Programació i Ordenació Acadèmica del Consell Interuniversitari de Catalunya (CIC) de 28 de febrer de 2007 i s’aprovà el 13 de març de 2007 a la reunió de la Junta d’aquest organisme. Es tracta d’un màster mixt, amb dues possibles orientacions: una professionalitzadora i l’altra de recerca. En aquella proposta el Treball Final de Màster, amb una extensió de 30 crèdits ects, tenia la consideració d’obligatori per als estudiants que cursessin el màster seguint l’orientació de recerca i era optatiu per aquells que escollissin l’orientació professionalitzadora. L’extensió del treball venia essencialment determinada pel caràcter de recerca i la vinculació cap al doctorat que se li atribuïa.

Posteriorment, es va publicar al BOE n.260 del dia 30 d’octubre de 2007 el “*REAL DECRETO 1393/2007, de 29 de octubre, por el que se establece la ordenación de las enseñanzas universitarias oficiales*”. Aquest decret determina que el Treball Final de Màster ha de ser obligatori per a tots els estudiants. Tenint present aquest caràcter obligatori no va semblar prudent mantenir-ne l’atribut de recerca amb vinculació cap al doctorat , ja que el Treball Final de Màster havia de ser compatible amb les dues orientacions: la de recerca i la professionalitzadora. Per aquest motiu es va modificar el caràcter i el nombre de crèdits del Treball Final de Màster, que finalment és obligatori amb una extensió de 15 crèdits ects (Acord de la Comissió Permanent del dia 22 de febrer de 2008).

Així, els estudiants matriculats en el Màster en Optometria i Ciències de la Visió han sofert un canvi en el seu pla d’estudis després d’haver-s’hi matriculat.

D’altra banda, el desplegament de les assignatures obligatòries del màster s’ha anat realitzant d’acord amb la seva ubicació en el pla d’estudis. S’acaben de posar en marxa les que corresponen al segon quadrimestre i al setembre començaran les del tercer, per primera vegada. En conseqüència, encara que n’haguessin tingut la voluntat, els estudiants de màster no haurien pogut avançar assignatures obligatòries, perquè no han estat ofertes. El seu progrés pot haver estat limitat per l’oferta.

També és recent l’aprovació de la Normativa del Treballs Final de Màster per part de la Comissió d’Avaluació Acadèmica (14 de febrer de 2008). Aquesta normativa estableix que la inscripció dels Treballs Final de Màster per part dels estudiants no es pugui realitzar fins que no s’hagin matriculat de totes les assignatures obligatòries del pla d’estudis.

Tenint present tots aquests motius que poden haver condicionat i alterat la planificació que cadascun dels estudiants del màster va fer abans d’iniciar-ne els estudis, i amb la voluntat d’afavorir el seu progrés i reduir els efectes de les incidències ressenyades, es presenta la proposta següent:

**Autoritzar que els estudiants puguin inscriure el Treball Final de Màster en aquest quadrimestre de primavera del curs 2007/2008 sense el requeriment d’haver-se matriculat de totes les assignatures obligatòries del pla d’estudis.**

1. REVISIÓ DE LA NORMATIVA

En relació a la inscripció, la normativa dels treballs finals de màster diu:

***Inscripció de Treballs Final de Màster***

1. *Les convocatòries per a la inscripció de Treballs Final de Màster, que s’obriran una vegada per quadrimestre, s’iniciaran amb una sol·licitud al PDI vinculat al màster o al centre, per presentar les propostes de Treball Final de Màster que tingui intenció de dirigir o tutoritzar. Les propostes que no consignin l’estudiant que ha de desenvolupar-lo es publicaran per tal d’assignar-ne un, per acord entre el proponent i l’estudiant.*
2. *Finalitzat el procés anterior, les propostes de Treball Final de Màster assignades a estudiants seran presentades per a la seva aprovació a la Comissió d’Avaluació Acadèmica. La proposta del Treball Final de Màster haurà d’especificar, com a mínim, els següents punts:*
   1. *Títol*
   2. *Estudiant*
   3. *Director(1)*
   4. *Descripció del tema i dels objectius*
   5. *Pla de treball*
   6. *Recursos materials disponibles per a la seva realització*

*(1)En cas que el director no sigui PDI vinculat al centre o al màster, el membre del PDI que el proposa serà tutor del treball. La seva funció consistirà, essencialment, en fer el seguiment del pla de treball, vetllar per l’acompliment dels objectius, signar la pàgina prevista en l’apartat 5.2 i avaluar el Treball Final de Màster segons el que s’estableix en aquesta normativa.*

1. *Una vegada aprovada la proposta de Treball Final de Màster per part de la Comissió d’Avaluació Acadèmica, l’estudiant podrà inscriure’l a la Secretaria del Centre en els terminis que s’estableixin.*

L’assignació d’estudiants es realitza abans que les propostes de Treball Final de Màster hagin estat aprovades per la Comissió d’Avaluació Acadèmica. Això podria comportar algunes disfuncions. Per exemple que l’escola publiqués propostes que després no aconseguissin l’aprovació de la Comissió d’Avaluació Acadèmica. Per evitar que això pugui arribar a passar sembla prudent que les propostes siguin aprovades abans de la seva publicació. Es proposa canviar el redactat de la normativa per tal que quedi de la forma següent:

***Inscripció de Treballs Final de Màster***

1. *Les convocatòries per a la inscripció de Treballs Final de Màster, que s’obriran una vegada per quadrimestre, s’iniciaran amb una sol·licitud al PDI vinculat al màster o al centre, per presentar les propostes de Treball Final de Màster que tingui intenció de dirigir o tutoritzar. ~~Les propostes que no consignin l’estudiant que ha de desenvolupar-lo es publicaran per tal d’assignar-ne un, per acord entre el proponent i l’estudiant.~~*
2. *Finalitzat el procés anterior, les propostes de Treball Final de Màster ~~assignades a estudiants~~ seran presentades per a la seva aprovació a la Comissió d’Avaluació Acadèmica. La proposta del Treball Final de Màster haurà d’especificar, com a mínim, els següents punts:*
3. *Títol*
4. *Estudiant(1)*
5. *Director(2)*
6. *Descripció del tema i dels objectius*
7. *Pla de treball*
8. *Recursos materials disponibles per a la seva realització*

*(1)En cas que el director o tutor ja hagi assignat el treball a un estudiant.*

*(2)En cas que el director no sigui PDI vinculat al centre o al màster, el membre del PDI que el proposa serà tutor del treball. La seva funció consistirà, essencialment, en fer el seguiment del pla de treball, vetllar per l’acompliment dels objectius, signar la pàgina prevista en l’apartat 5.2 i avaluar el Treball Final de Màster segons el que s’estableix en aquesta normativa.*

1. *Una vegada aprovada la proposta de Treball Final de Màster per part de la Comissió d’Avaluació Acadèmica, les propostes que no consignin l’estudiant que ha de desenvolupar-lo es publicaran per tal d’assignar-ne un, per acord entre el proponent i l’estudiant. Una vegada assignat, ~~l’estudiant~~ podrà inscriure’l a la Secretaria del Centre en els terminis que s’estableixin.* *Les incidències relatives a l’assignació de Treball Final de Màster seran ateses per la persona que coordini el màster qui, en cas necessari, les adreçarà a l’òrgan responsable del màster.*

Es tracta, en essència, de la reubicació de la frase marcada en gris (actual) i en groc (proposta). També s’ha afegit l’opcionalitat de consignar estudiant en la proposta i un punt sobre resolució de possibles incidències en el procés d’assignació de Treballs final de Màster.

1. DESENVOLUPAMENT DEL RECONEIXEMENT DE CRÈDITS OPTATIUS PER ACTIVITATS DE RECERCA LLIGADES AL TREBALL FINAL DE MÀSTER

Impulsar la incorporació d’estudiants de màster a les activitats de recerca és un objectiu que es recollia en la proposta aprovada pel CIC i que es promovia o s’incentivava amb el reconeixement de 30 crèdits ects pel Treball Final de Màster. Les modificacions que s’han introduït disminueixen aquest incentius.

Partint de la base que l’objectiu inicial és desitjable i que els titulats de màster han d’acabar sent una de les principals fonts de demanda de formació a nivell de doctorat en el nostre àmbit, sembla necessari establir mesures que ho incentivin.

En el document “Convalidació i Reconeixement de Crèdits”, específic per al Màster en Optometria i Ciències de la Visió, aprovat per la Comissió d’Avaluació Acadèmica de l’EUOOT el dia 8 de maig de 2007, es preveu la possibilitat del reconeixement de crèdits optatius per activitats de recerca. Aquest punt no ha estat desenvolupat encara i pot ser útil per als objectius esmentats en els paràgrafs anteriors.

Així, quan un estudiant desenvolupi el seu Treball Final de Màster en el si d’un Grup de Recerca, dins del marc d’un pla de treball integrat en les activitats de recerca pròpies del grup, se li pot reconèixer aquesta activitat amb crèdits optatius, que li compensin la dedicació addicional que haurà d’afegir als 15 crèdits ects que li representen el Treball Final de Màster.

Per això es formula la proposta següent:

**Els estudiants que desenvolupin el seu TFM en el si d’un grup de recerca amb activitat en alguna de les línees vinculades al Màster en Optometria i Ciències de la Visió podran sol·licitar el reconeixement addicional d’un màxim de 15 crèdits optatius per activitats de recerca quan el treball realitzat estigui integrat en les activitats de recerca pròpies del grup. L’acreditació documental d’aquestes activitats correspon a la persona responsable del Grup de Recerca i detallarà:**

* **el pla de treball de l’estudiant amb els corresponents objectius i inclourà tota l’activitat associada a la realització del TFM,**
* **la dedicació total al pla de treball anterior en ects (1 ects = 25 hores) i el grau d’assoliment dels objectius,**
* **una valoració qualitativa de l’activitat desenvolupada i**
* **el reconeixement sol·licitat, que en cap cas superarà la dedicació total al pla de treball disminuïda en 15 crèdits ects (corresponents al TFM).**

**L’òrgan responsable del Màster, la CAA, podrà delegar la funció del reconeixement d’aquests crèdits.**

**La secretaria del centre publicarà el període de presentació d’aquestes sol·licituds, que es formalitzaran quan l’activitat de recerca s’hagi completat.**

**ACORD DE DELEGACIÓ DE LA FUNCIÓ DE RECONEIXEMENT DE CRÈDITS PER ACTIVITATS DE RECERCA.**

**La Comissió d’Avaluació Acadèmica delega la funció de reconeixement de crèdits per activitats de recerca prevista en el Màster en Optometria i Ciències de la Visió en el sotsdirector acadèmic de l’EUOOT.**

**Aquest informarà a la CAA de totes les actuacions que hagi realitzat fent ús d’aquesta delegació de funcions.**

**ACCÉS AL MÀSTER OFICIAL EN OPTOMETRIA I CIÈNCIES DE LA VISIÓ**

Podran sol·licitar l’accés al màster oficial en Optometria i Ciències de la Visió les persones que acreditin els requisits establerts de forma general en la Normativa Acadèmica de Màsters Oficials de la UPC (NAMO).

***2.2 Condicions d’accés***

*D’acord amb la legislació vigent, podran sol·licitar l’accés als màsters oficials els estudiants que compleixin algun dels requisits següents:*

* *Tenir un títol universitari oficial de 1r o 1r i 2n cicle (diplomat, mestre, enginyer tècnic, arquitecte tècnic, llicenciat, enginyer o arquitecte).*
* *Tenir un títol declarat expressament equivalent a qualsevol dels títols abans esmentats (aplicació del Reial decret 1272/2003).*

*També podran accedir aquells estudiants que, tot i no tenir finalitzats els seus estudis de 1r i 2n cicle, acreditin el següent:*

* *Haver superat tres anys d’estudis i un mínim de 180 crèdits ECTS dels actuals estudis de primer i segon cicles, sempre i quan aquests comprenguin tota la troncalitat del primer cicle. El primer cicle d’origen ha d’estar previst dins les condicions específiques d’accés al Programa Oficial de Postgrau.*

*L’accés mitjançant aquesta via, que té caràcter excepcional, requereix per part de l’estudiant una sol·licitud individual i raonada. Aquesta sol·licitud l’ha d’adreçar, en els terminis i d’acord amb el procediment establert a aquest efecte per l’òrgan responsable del màster, a la unitat que organitza el màster, com a unitat responsable de la gestió.*

*Aquesta sol·licitud serà resolta mitjançant resolució rectoral, previ informe vinculant del Consell de Direcció.*

*Pel que fa a les persones que estiguin en possessió d’un títol superior estranger, podran accedir a un màster en cas que:*

* *Hagin obtingut l’homologació prèvia del seu títol estranger a un títol nacional que doni accés als estudis de postgrau.*
* *Sense homologació del títol, amb la comprovació prèvia que aquests estudis acrediten un nivell de formació equivalent als corresponents títols espanyols que donen accés al màster i que faculten, en el país que va expedir el títol, per accedir a estudis de postgrau. Aquesta via d’accés requereix l’acompliment dels requisits establers a l’apartat 2.4.1 d’aquesta Normativa.*

*Una altra via d’accés a un màster oficial és haver cursat estudis parcials de doctorat en el marc del Reial decret 778/1998 o normes anteriors. Aquests estudiants podran accedir a un màster oficial sempre que compleixin les condicions d’accés, hi siguin admesos i superin els requisits establerts d’acord al marc normatiu vigent. En aquest cas, podran sol·licitar el reconeixement dels crèdits corresponents a cursos i treballs d’iniciació a la recerca prèviament realitzats, d’acord amb les condicions establertes a l’efecte.*

*Un cop implantada la nova estructura d’estudis de grau, i tal com s’estableix al Reial decret 56/2005, de 21 de gener, seran d’aplicació els requisits d’accés establerts al respecte.*

*Els estudiants podran accedir a qualsevol màster oficial de la UPC, relacionat o no amb el seu currículum universitari, prèvia admissió per part de l’òrgan responsable del màster, de conformitat amb els requisits d’admissió específics i als criteris de valoració de mèrits establerts.*

Quan les sol·licituds d’accés superin l’oferta de places s’aplicaran requisits específics d’admissió seguint el que preveu la NAMO.

***2.3 Requisits específics d’admissió i criteris de valoració de mèrits i de selecció de candidats***

*Els requisits específics d’admissió als màsters són competència de l’òrgan responsable i tenen l’objectiu d’assegurar la igualtat d’oportunitat d’accés a l’ensenyament per a estudiants suficientment qualificats. En tots els casos, els elements a considerar inclouran la ponderació dels expedients acadèmics dels candidats i l’acreditació de determinats coneixements d’idiomes. El procés de selecció es pot completar amb una prova d’ingrés i amb la valoració d’aspectes del currículum, com ara els mèrits d’especial rellevància o significació en relació amb el programa sol·licitat.*

*La ponderació dels expedients es farà d’acord amb el que estableix l’apartat 5.9 d’aquesta normativa Ponderació dels expedients acadèmics**.*

*L’òrgan responsable del màster farà públics els requisits específics d’admissió i els criteris de valoració de mèrits i de selecció de candidats especificats per a cada màster, abans de l’inici del període general de preinscripció dels màsters oficials a través dels mitjans que consideri adients. En qualsevol cas, aquests mitjans inclouran en tots els casos la publicació d’aquesta informació a la web institucional de la UPC.*

En el cas del màster oficial en Optometria i Ciències de la Visió, els elements a considerar seran els següents, en l’ordre de prelació que s’indica:

* Ponderació de l’expedient acadèmic i afinitat de la formació prèvia.
* Valoració dels aspectes del currículum relacionats amb la optometria i les ciències de la visió els àmbits professional, docent i científic.
* Acreditació de coneixements d’idiomes

Els candidats s’ordenaran en funció dels criteris indicats i es publicarà la llista d’admesos.

Taula de reconeixement de crèdits entre el Màster Oficial en Optometría Avanzada y Ciencias de la Visión de la Universitat de València i el Màster Oficial en Optometria i Ciències de la Visió de la UPC.

|  |  |  |  |  |
| --- | --- | --- | --- | --- |
| Màster en Optometría Avanzada y Ciencias de la Visión | | MÀSTER OFICIAL EN OPTOMETRIA  I CIÈNCIES DE LA VISIÓ | | |
|  |  | Farmacologia clínica I | Obl. | 3 |
| Patologia ocular clínica | 3 | Patologia I | Obl. | 3 |
| Visión del paciente pediátrico | 4 | Optometria infantil | Obl. | 9 |
| Terapia visual, ortóptica y pleóptica | 4,5 |
| Clínica del estrabismo | 4 |
|  |  | Complicacions associades a l’ús de LC | Obl. | 6 |
|  |  | Microbiologia aplicada | Obl. | 4,5 |
| Avances en neurociencias de la visión | 4 | Percepció visual I: bases neurofisiològiques i color | Obl. | 4,5 |
| Mecanismos y modelos de la visión del color | 3 |
|  |  | Adaptació d’ulleres. Procediments específics | Obl. | 4,5 |
| Alternativas de compensación visual | 5 | Aspectes optomètrics de la cirurgia refractiva | Obl. | 4,5 |
| Farmacologia Ocular Clínica | 3 | Farmacologia clínica II | Obl. | 3 |
|  |  | Patologia II | Obl. | 3 |
| Visión en la tercera edad | 4 | Optometria geriàtrica | Obl. | 6 |
| Gestión clínica optom. geriàtrica y pediàtrica | 5 |
|  |  | Optometria clínica | Obl. | 6 |
|  |  | Contactologia clínica | Obl. | 3 |
| Contactología avanzada 1 | 2 | Adaptació de LC amb dissenys especials | Opt | 6 |
| Contactología avanzada 2 | 2 |
| Contactología avanzada 3 | 2 | Adaptació de LC terapèutiques i pròtesis oculars | Opt | 9 |
|  |  | Anatomia humana | Opt | 4,5 |
|  |  | Bioètica i dret per l’òptic optometrista | Opt | 3 |
|  |  | Disseny, fabricació i metrologia de lents oftàlmiques | Opt | 4,5 |
|  |  | Embriologia i teratologia ocular | Opt | 3 |
|  |  | Epiteli corneal i fàrmacs tòpics | Opt | 3 |
| Avances en ergonomía visual | 4 | Equips de protecció dels ulls | Opt | 4,5 |
| Visión y aprendizaje | 2 | Implicacions optomètriques en trastorns psicològics i d’aprenentatge | Opt | 3 |
| Introducción a la investigación | 3 | Iniciació a la recerca | Opt | 3 |
| Métodos ópticos de investigación y diagnóstico | 4 | Instrumentació per exàmens complementaris | Opt | 4,5 |
| Óptica fisiológica avanzada | 3 | Qualitat òptica ocular | Opt | 4,5 |
| Bioestadistica en ciencias de la salud | 4 | Salut pública i epidemiologia | Opt | 4,5 |
| Toma de decisiones clínicas | 5 |
| Técnicas de imagen para investigación y diagnóstico | 4 | Tècniques d'imatge en salut visual | Opt | 4,5 |
| Gestión clínica de baja visión | 3 | Tècniques de rehabilitació en baixa visió | Opt | 6 |
| Técnicas de diagnóstico clínico | 4,5 | Tècniques diagnòstiques avançades | Opt | 4,5 |
|  |  | Optometria i contactologia clínica especialitzada | Opt | 10 |
| Mecanismos y modelos de la visión espacial | 4 | Percepció visual II: espai i moviment | Opt | 3 |
| Mecanismos y modelos de la visión del movimiento | 3 |
|  |  | Biointerfases, superfícies i nanotecnologia | Opt | 3 |
|  |  | Biologia molecular de l’ull | Opt | 3 |
|  |  | Disseny i estètica en òptica | Opt | 4,5 |
|  |  | Visió i esport | Opt | 3 |
| Óptica oftàlmica avanzada | 3 |  |  |  |
| Visión binocular: mecanismos e interacciones | 3 |  |  |  |
| Materiales ópticos avanzados | 5 |  |  |  |
| Últimos avances en el manejo de la prescripción | 4 |  |  |  |
| Métodos psicofísicos de diagnóstico del sistema visual | 3 |  |  |  |
| Documentación científica en ciencias de la visión | 3 |  |  |  |
| Superfície ocular | 2 |  |  |  |
| Óptica biomédica | 3 |  |  |  |
|  |  | Treball de recerca | Obl | 15 |
| Trabajo de investigación/Practicas externas | 15 |  |  |  |

Les correspondències marcades amb gris es podran aplicar de forma directa. En general, per a l’aplicació de les correspondències es tindran en compte les correspondències entre competències i, si cal, s’agruparan les assignatures segons aquestes competències, per acabar determinant les convalidacions que corresponguin.